1. ΑΠΟΦΑΣΗ ΟΛΟΜΕΛΕΙΑΣ ΤΗΣ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ  ΤΑΧΥΔΡΟΜΕΙΩΝ (ΕΕΤΤ) Αριθ. 472/171 της 21 Μαρτ./14 Μαϊου 2008 (ΦΕΚ  Β΄885) Έκδοση του Κανονισμού Συνεγκατάστασης, κατ’ εφαρμογή του άρθρου 30 παρ. 3 του ν. 3431/2006.  Έχοντας υπόψη:  α) Τον ν. 3431/2006 ‘‘Περί ηλεκτρονικών επικοινωνιών και άλλες διατάξεις’’ (ΦΕΚ 13/Α/3.2.2006) και ιδίως τα άρθρα 3, 12 παρ. 1 περιπτ. κζ και μα, 17, 18, 30 42 και 44 αυτού. β) Την Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου της 7ης Μαρτίου 2002 σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (Οδηγία Πλαίσιο), ιδίως δε το άρθρο 12 αυτής, το άρθρο 20 και 8, καθώς και τα σημεία 23 και 32 του προοιμίου. γ) Την Οδηγία 2002/19/ΕΚ του Ευρωπαϊκού Κοινοβουλίου και του Συμβουλίου της 7ης Μαρτίου 2002 σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους (Oδηγία για την πρόσβαση), ιδίως δε τα άρθρα 3, 4 και 5 αυτής. δ) Τον ν. 2801/2000 «Ρυθμίσεις θεμάτων αρμοδιότητας Υπουργείου Μεταφορών και Επικοινωνιών και άλλες διατάξεις», όπως ισχύει. ε) Την υπ’ αριθμ. 390/3/13.6.2006 απόφαση ΕΕΤΤ «Κανονισμός Γενικών Αδειών» (ΦΕΚ 748/Β/21.6.2006), ιδίως το άρθρο 2.1.5 του Παραρτήματος Β. στ) Την υπ’ αριθμ. 406/22/11.10.2006 απόφαση ΕΕΤΤ «Κανονισμός Αδειών Κατασκευών στη Ξηρά». ζ) Την υπ’ αριθμ. 375/10/14.2.2006 απόφαση ΕΕΤΤ «Κανονισμός Διαδικασίας Δημόσιας Διαβούλευσης» (ΦΕΚ 314/Β΄/16.3.2006). η) Την υπ’ αριθμ. 461/052/30.11.2007 απόφαση της ΕΕΤΤ «Έγκριση και υποβολή σε δημόσια διαβούλευση Σχεδίου «Κανονισμού Συνεγκατάστασης», κατ’ εφαρμογή του άρθρου 30 παρ. 3 του ν. 3431/2006», η οποία έλαβε χώρα από 3.12.2007 μέχρι 21.1.2008. θ) Τα σχόλια που υπέβαλαν οι πάροχοι στην ως άνω διαβούλευση. ι) Το γεγονός ότι από την παρούσα δεν προκύπτει δαπάνη σε βάρος του κρατικού προϋπολογισμού. ια) Την υπ’ αριθμ. ΕΕΤΤ 13033/Φ600/19.3.2008 εισήγηση της αρμόδιας Υπηρεσίας της ΕΕΤΤ, αποφασίζει: Άρθρο 8 Περιεχόμενο Αίτησης  1. Στην αίτηση για σύναψη επιμέρους συμφωνίας συνεγκατάστασης και/ή από κοινού χρήσης ευκολιών που αναφέρεται στο εδάφιο 1 του Άρθρου 7, ο Δικαιούχος Πάροχος πρέπει να δηλώνει τουλάχιστον τα ακόλουθα: (α) Τη διεύθυνση/ακριβή τοποθεσία σημείου όπου ο Δικαιούχος Πάροχος επιθυμεί συνεγκατάσταση και/ή από κοινού χρήση ευκολιών. (β) Αναλυτική περιγραφή του τύπου και του είδους της συνεγκατάστασης και/ή την από κοινού χρήση ευκολιών που επιθυμεί, καθώς επίσης και περιγραφή των τεχνικών χαρακτηριστικών (π.χ. τύπος, διαστάσεις, βάρος) των μηχανημάτων του που επιθυμεί να εγκαταστήσει στον εν λόγω χώρο. (γ) Τον εκτιμώμενο φυσικό χώρο που απαιτείται για τη συνεγκατάσταση και/ή από κοινού χρήση ευκολιών, καθώς επίσης και τυχόν προδιαγραφές των ιστών που θα πρέπει να πληρούνται για την τοποθέτηση των μηχανημάτων του Δικαιούχου Παρόχου ή της διαδρομής και των σωληνώσεων ή/και αγωγών στους οποίους θέλει να συνεγκατασταθεί. (δ) Οποιοδήποτε άλλο στοιχείο ή πληροφορία απαιτείται για τον σαφή καθορισμό του αιτήματος ή προβλέπεται στη συμφωνία πλαίσιο για τον συγκεκριμένο τύπο αιτήματος. Άρθρο 9  Ελάχιστο περιεχόμενο συμφωνίας πλαισίου Η συμφωνία – πλαίσιο που συνάπτεται μεταξύ των παρόχων σύμφωνα με το άρθρο 6 περιλαμβάνει ενδεικτικά τα ακόλουθα: (α) Γενική περιγραφή του αντικειμένου της συνεγκατάστασης. (β) Τις τυχόν διαδικασίες διαβίβασης αιτήματος συνεγκατάστασης ή/και από κοινού χρήσης ευκολιών ενός ή περισσοτέρων συστηµάτων, τις υπεύθυνες υπηρεσίες και πρόσωπα, καθώς και τις πληροφορίες που πρέπει να περιέχονται στα αιτήματα αυτά. (γ) Τις προθεσμίες για την εκπλήρωση των επί µέρους ελέγχων, εγκρίσεων και εργασιών μέχρι την ολοκλήρωση και θέση σε λειτουργία της συνεγκατάστασης ή και της από κοινού χρήσης ευκολιών. (δ) Την κατανομή των ευθυνών σε θέματα ασφαλείας και σε περίπτωση βλάβης ή ζημιάς στον σχετικό εξοπλισμό, στο δίκτυο ή σε τρίτο πρόσωπο. (ε) Την κατανομή των δαπανών. (στ) Τις ειδικές διαδικασίες και ρυθμίσεις που θα εφαρμόζονται εάν το ακίνητο ή ο χώρος, στον οποίο έχει υλοποιηθεί η συνεγκατάσταση ή/και η από κοινού χρήση ευκολιών, ή που ελέγχει την πρόσβαση στο χώρο συνεγκατάστασης, ανήκει ή ελέγχεται από τρίτο πρόσωπο. (ζ) Τις εργασίες αποκατάστασης σε περίπτωση τερµατισµού της συνεγκατάστασης ή και της από κοινού χρήσης ευκολιών. (η) Την επίλυση των διαφορών ανάµεσα στα μέρη. (θ) διαδικασία κατανομής χώρου συνεγκατάστασης ή/και από κοινού χρήσης ευκολιών. (ι) επιμερισμός κόστους για διαμόρφωση χώρου συνεγκατάστασης ή και από κοινού χρήσης ευκολιών. (ια) διαδικασίες πρόσβασης στο χώρο συνεγκατάστασης ή και από κοινού χρήσης ευκολιών. (ιβ) διαχείριση προβλημάτων και βλαβών στο χώρο συνεγκατάστασης ή/και από κοινού χρήσης ευκολιών. (ιγ) Την από κοινού εγκατάσταση και λειτουργία εξοπλισμού, συμπεριλαμβανομένων συστηµάτων κεραιών, σε νέα σηµεία συνεγκατάστασης. (Μετά τη σελ. 652) Σελ. 653 Τεύχος     Σελ.      Καταστατικές Διατάξεις Παρόχων 22.Κ.α.1 (ιδ) Την σύσταση και λειτουργία κοινής βάσης δεδοµένων για τις τυχόν κατασκευές κεραιών και ή συστήματα αγωγών που καλύπτονται από τη συνεγκατάσταση ή/και την από κοινού χρήση ευκολιών. (ιε) Τους όρους τροποποίησης της συµφωνίας πλαίσιο ή/και λύσης αυτής. (ιστ) Ποινικές ρήτρες σε περίπτωση καθυστέρησης παράδοσης συνεγκατάστασης ή/και από κοινού χρήσης ευκολιών (ιζ) Τον όρο ότι οι υπηρεσίες συνεγκατάστασης και από κοινού χρήσης ευκολιών προορίζονται αποκλειστικά για τον ειδικά στην κάθε επιμέρους σύμβαση οριζόμενο σκοπό και για αποκλειστική χρήση από τον Δικαιούχο, ο οποίος δε δύναται να τις μεταβιβάζει ή καθ’ οιονδήποτε τρόπο εκχωρεί σε τρίτους. Άρθρο 10 Έλεγχος Συμφωνιών Συνεγκατάστασης  και από κοινού χρήσης ευκολιών  Οι συμφωνίες του άρθρου 4 του παρόντος κανονισμού υπόκεινται στον έλεγχο της ΕΕΤΤ ως προς την τήρηση της νομοθεσίας περί ανταγωνισμού και περί ηλεκτρονικών επικοινωνιών. Άρθρο 11 Συνεγκατάσταση κατασκευών κεραιών 1. Οι Πάροχοι οι οποίοι χρησιμοποιούν εγκαταστάσεις κεραιών για την παροχή δικτύων ή/και υπηρεσιών ηλεκτρονικών επικοινωνιών οφείλουν να καταβάλουν κάθε εύλογη προσπάθεια κοινής χρήσης υφιστάμενων κτιρίων και κατασκευών για την εγκατάσταση και λειτουργία των κατασκευών κεραιών των δικτύων τους, αποφεύγοντας στο μέτρο του δυνατού την ανέγερση καινούργιων κατασκευών ή κτιρίων. 2. Σε περίπτωση ύπαρξης προγενέστερου αιτήματος συνεγκατάστασης σε εγκαταστάσεις κεραιών υπό ανέγερση και κατόπιν εκ νέου επιβεβαίωσής του με μέριμνα των συμβαλλομένων, ο Υπόχρεος Πάροχος οφείλει να λαµβάνει τα αναγκαία µέτρα κατά την αίτηση για εξασφάλιση των αναγκαίων αδειών, την σύναψη ιδιωτικών συµφωνιών, τον σχεδιασμό και την εκτέλεση έργων κατασκευής και την λειτουργία νέων κατασκευών κεραιών, ούτως ώστε να επιτρέπεται, στο μέτρο του δυνατού, η μελλοντική συνεγκατάσταση στην ίδια κατασκευή αντιστοίχων συστηµάτων κεραιών τουλάχιστον ενός ακόµη δικτύου ηλεκτρονικών επικοινωνιών άλλου Πάροχου. Σελ. 654 Τεύχος     Σελ.      3. Εάν η εγκατάσταση και λειτουργία κατασκευών κεραιών των Υπόχρεων Παρόχων γίνεται σε χώρο που ανήκει ή ελέγχεται από τρίτο πρόσωπο και συνεπώς αποτελούν αντικείµενο ιδιωτικής συµφωνίας µεταξύ του Υπόχρεου Πάροχου και του τρίτου αυτού προσώπου. α. Τηρουμένων των διατάξεων ν. 3431/2006, η εν λόγω ιδιωτική συµφωνία δεν µπορεί να περιλάβει διατάξεις αποκλειστικότητας υπέρ του Υπόχρεου Παρόχου και δεν επιτρέπεται να απαγορεύει ή να δυσκολεύει ουσιωδώς την εγκατάσταση κατασκευών κεραιών από άλλο Πάροχο, εκτός από ειδικά αιτιολογημένους τεχνικούς λόγους και µε την επιφύλαξη του δικαιώµατος εύλογης οικονομικής αποζημίωσης των ενδιαφεροµένων για κάθε δαπάνη που µπορεί να προκληθεί από την πρόσθετη αυτή εγκατάσταση. β. Εφόσον αυτό δεν συνεπάγεται δυσανάλογα τεχνικά μειονεκτήματα ή ουσιώδεις πρόσθετες δαπάνες, ο Υπόχρεος Πάροχος οφείλει να εγκαθιστά τις κατασκευές κεραιών του κατά τρόπο που αφήνει εύλογα περιθώρια για την πρόσβαση και τεχνικά πρόσφορη χρήση του υπόλοιπου χώρου ή της κάθε κατασκευής κεραιών από όσο το δυνατόν περισσότερους άλλους Πάροχους. 4. Οι Υπόχρεοι Πάροχοι οφείλουν να καταβάλουν κάθε εύλογη προσπάθεια για την προσαρμογή στις διατάξεις της παραγράφου 3 του παρόντος Άρθρου των συµφωνιών εγκατάστασης κατασκευών κεραιών που έχουν συνάψει µε τρίτα πρόσωπα πριν από την ηµεροµηνία της έναρξης ισχύος των υποχρεώσεων των Υπόχρεων αυτών Παρόχων σύµφωνα µε το παρόντα Κανονισμό. 22.Κ.α.1 Καταστατικές Διατάξεις Παρόχων Άρθρο 12 Συνεγκατάσταση και από κοινού χρήση συστημάτων αγωγών και σωληνώσεων  1. Πάροχοι οι οποίοι χρησιμοποιούν συστήματα αγωγών και σωληνώσεων για την παροχή δικτύων ή/και υπηρεσιών ηλεκτρονικών επικοινωνιών οφείλουν να καταβάλουν κάθε εύλογη προσπάθεια για από κοινού χρήση υφιστάμενων αγωγών και κατασκευών, αποφεύγοντας στο μέτρο του δυνατού την δημιουργία καινούργιων αγωγών ή κατασκευών. 2. Σε περίπτωση ύπαρξης προγενέστερου αιτήματος συνεγκατάστασης ή/και από κοινού χρήσης αγωγών και σωληνώσεων υπό κατασκευή και κατόπιν εκ νέου επιβεβαίωσής του με μέριμνα των συμβαλλομένων, ο Υπόχρεος Πάροχος, κατά την αίτηση για εξασφάλιση των αναγκαίων αδειών, τη σύναψη ιδιωτικών συµφωνιών, το σχεδιασμό και την εκτέλεση έργων κατασκευής και τη λειτουργία νέων αγωγών, οφείλει να λαµβάνει τα αναγκαία µέτρα ούτως ώστε να επιτρέπεται, στο μέτρο του τεχνικά δυνατού, η μελλοντική συνεγκατάσταση στον ίδιο αγωγό αντιστοίχου εξοπλισμού τουλάχιστον ενός ακόµη δηµοσίου δικτύου ηλεκτρονικών επικοινωνιών άλλου Πάροχου.  Άρθρο 13  Τέλη για Συμφωνίες Συνεγκατάστασης  και από κοινού χρήσης ευκολιών  1. O Υπόχρεος Πάροχος δικαιούται να απαιτήσει αποζημίωση από τον Δικαιούχο Πάροχο, ως προϋπόθεση αποδοχής της αίτησής του για τη σύναψη συµφωνίας συνεγκατάστασης ή/και από κοινού χρήσης ευκολιών σύμφωνα με τα άρθρα 6 και 7, η οποία κατ’ ελάχιστο επιτρέπει: (α) Την κάλυψη κάθε κόστους που µπορεί να καταλογισθεί εύλογα στην μελέτη, τον συντονισµό, τις τυχόν απαιτούμενες άδειες ή άλλες διοικητικές πράξεις, και την εκτέλεση των εργασιών ή άλλων ενεργειών που απαιτούνται για την συνεγκατάσταση ή/και την κοινή χρήση εξοπλισµού και συστηµάτων που έχει ζητήσει ο Δικαιούχος Πάροχος, και (β) Την αναλογική συμμετοχή του Δικαιούχου Παρόχου, µε βάση αντικειµενικά κριτήρια, στα λειτουργικά έξοδα, τα περιοδικά τέλη, το ενοίκιο ή/και το κόστος του κεφαλαιουχικού εξοπλισµού που καταλογίζονται εύλογα στην πρόσβαση, συντήρηση και κοινή χρήση του συγκεκριµένου χώρου και εξοπλισµού που αφορά η αίτηση του Δικαιούχου Παρόχου. 2. Ο Υπόχρεος Πάροχος οφείλει να παρέχει γραπτώς στον Δικαιούχο Πάροχο, ανάλυση των  δαπανών, αποζημίωσης ή/και των τελών που ο Υπόχρεος Πάροχος απαιτεί σύµφωνα µε το παρόν Άρθρο, µε την επιφύλαξη της προστασίας εμπιστευτικών επιχειρηματικών πληροφοριών.  Άρθρο 14 Υποχρέωση παροχής Συνεγκατάστασης με απόφαση της ΕΕΤΤ  1. Σε περίπτωση που Δικαιούχος πάροχος στερείται εναλλακτικής δυνατότητας συνεγκατάστασης, λόγω της ανάγκης προστασίας της δημόσιας υγείας ή της δημόσιας ασφάλειας ή της επίτευξης πολεοδομικών ή χωροταξικών στόχων, υποβάλλει αίτημα στην ΕΕΤΤ η οποία, με απόφασή της, δύναται να επιβάλλει σε πάροχο, από τον οποίο έχει αιτηθεί ο δικαιούχος, την υποχρέωση παροχής Συνεγκατάστασης ή από κοινού χρήσης ευκολίας ή ακινήτου. 2. Η απόφαση της ΕΕΤΤ με την οποία που επιβάλλεται συνεγκατάσταση ή από κοινού χρήσης ευκολίας δύναται να καθορίζει τους ειδικότερους όρους παροχής των εν λόγω υπηρεσιών, συμπεριλαμβανομένων των τεχνικών προδιαγραφών, του χρονοδιαγράμματος υλοποίησης και του κόστους. Άρθρο 15 Επίλυση Διαφορών  Σε περίπτωση µη επίτευξης συµφωνίας συνεγκατάστασης και από κοινού χρήσης ευκολιών εντός σαράντα πέντε (45) ημερών από την έναρξη των σχετικών διαπραγματεύσεων, σύµφωνα µε το άρθρο 6 του παρόντος Κανονισμού, καθώς και σε περίπτωση απόρριψης συγκεκριμένου αιτήματος συνεγκατάστασης ή από κοινού χρήσης ευκολιών σύμφωνα με το άρθρο 7 του παρόντος από τον Υπόχρεο Πάροχο, οποιοσδήποτε από τους δύο Παρόχους δύναται να ζητήσει, με γραπτό αίτημά του, την παρέμβαση της ΕΕΤΤ με σκοπό την επίτευξη συµφωνίας, υποβάλλοντας ταυτόχρονα περιγραφή της διαφοράς και του ιστορικού των διαπραγματεύσεων, σύμφωνα με την διαδικασία επίλυσης διαφορών της ΕΕΤΤ όπως προβλέπεται στο άρθρο 30 παρ. 4 και 18 του ν. 3431/2006.  Η ΕΕΤΤ κατά τη λήψη της απόφασής της στα πλαίσια της ανωτέρω διαδικασίας επίλυσης διαφοράς λαµβάνει υπ’ όψιν, µεταξύ άλλων: (α) Το κόστος και τις άλλες τυχόν δυσκολίες ανεξάρτητης εγκατάστασης και λειτουργίας του εξοπλισµού ή των συστηµάτων που αποτελούν το αντικείµενο της συµφωνίας. (Μετά τη σελ. 654) Σελ. 655 Τεύχος     Σελ.      Καταστατικές Διατάξεις Παρόχων 22.Κ.α.1 (β) Τις επιπτώσεις για τον ανταγωνισµό στο επίπεδο των υπηρεσιών που θα παρέχουν οι συμβαλλόμενοι και ειδικότερα τον βαθµό στον οποίο η συµφωνία επιτρέπει τον ανταγωνισµό των συµβαλλοµένων ως προς την γεωγραφική κάλυψη, την τιµολόγηση και την ποιότητα των υπηρεσιών τους. (δ) Το όφελος που προκύπτει για τους καταναλωτές από τη συµφωνία, ως προς το κόστος των υπηρεσιών, την ανάπτυξη, κάλυψη και ποιότητα του δικτύου, καθώς και την προστασία του περιβάλλοντος και την δηµόσια ασφάλεια. (ε) Τη δυνατότητα ύπαρξης εναλλακτικών ανταγωνιστικών ευκολιών καθώς επίσης και την τεχνική και οικονομική βιωσιμότητα των εν λόγω ευκολιών λαμβάνοντας υπόψη τις ιδιαιτερότητες της εγχώριας αγοράς. (στ) Την σκοπιμότητα παροχής των σχετικών υπηρεσιών σε συνάρτηση με τις διαθέσιμες εναλλακτικές δυνατότητες, και (ζ) Τη δυνατότητα πρόσβασης των παρόχων σε άλλες βιώσιμες δυνατότητες λαμβάνοντας υπόψη τους τυχόν περιορισμούς λόγω της ανάγκης προστασίας του περιβάλλοντος, της δημόσιας υγείας και ασφάλειας καθώς επίσης και της επίτευξης χωροταξικών ή πολεοδομικών στόχων. Άρθρο 16 Παροχή Πληροφοριών και Εποπτεία  1. Η ΕΕΤΤ εποπτεύει την συµµόρφωση των παρόχων δηµοσίων δικτύων ηλεκτρονικών επικοινωνιών µε τις διατάξεις του παρόντος Κανονισμού και µπορεί, για τον σκοπό αυτό, να ζητά την υποβολή πληροφοριών από τους εν λόγω Υπόχρεους και Δικαιούχους Παρόχους. 2. Η ΕΕΤΤ εξετάζει το περιεχόµενο των συµφωνιών, που υποβάλλονται σύµφωνα µε την τελευταία παράγραφο του άρθρου 4 και µπορεί να κοινοποιήσει στους ενδιαφερόµενους παρόχους τις τυχόν παρατηρήσεις της, πριν ή µετά την θέση της εν λόγω συµφωνίας σε ισχύ. 3. Οι ενδιαφερόµενοι πάροχοι δύνανται να υποβάλουν γραπτό υπόμνημα στην ΕΕΤΤ εντός τριάντα (30) ηµερών από την ηµεροµηνία κοινοποίησης σε αυτούς των παρατηρήσεων της ΕΕΤΤ και σε περίπτωση που δεν επέρχεται συµφωνία µεταξύ αυτών και της ΕΕΤΤ, επιλαµβάνεται η τελευταία των σχετικών ζητηµάτων µε την έκδοση σχετικής απόφασης. Σελ. 656 Τεύχος     Σελ.      Άρθρο 1 Αντικείμενο  1. Οι διατάξεις του παρόντος Κανονισμού καθορίζουν τους όρους, τις προϋποθέσεις και τις διαδικασίες για τη συνεγκατάσταση εξοπλισµού ηλεκτρονικών επικοινωνιών ή/και την από κοινού χρήση συναφών ευκολιών από τους παρόχους υπηρεσιών ή και δικτύων ηλεκτρονικών επικοινωνιών. 2. Οι διατάξεις του παρόντος Κανονισμού ισχύουν με την επιφύλαξη των υποχρεώσεων που έχουν επιβληθεί σε παρόχους δικτύων ηλεκτρονικών επικοινωνιών οι οποίοι έχουν ορισθεί ή πρόκειται να ορισθούν ως επιχειρήσεις με σημαντική ισχύ σε μία ή περισσότερες σχετικές αγορές ηλεκτρονικών επικοινωνιών, όσον αφορά την παροχή πρόσβασης/συνεγκατάστασης στην εν λόγω αγορά, δυνάμει του Άρθρο 17 Τελική Διάταξη  Συμφωνίες που έχουν συναφθεί προ της έναρξης ισχύος του παρόντος παραμένουν σε ισχύ, δυναμένης της ΕΕΤΤ να λάβει γνώση των όρων τους κατόπιν σχετικού αιτιολογημένου αιτήματός της. Άρθρο 18 Έναρξη Ισχύος Ο παρών Κανονισμός τίθεται σε ισχύ από την ηµεροµηνία δηµοσίευσής του στην Εφηµερίδα της Κυβερνήσεως. άρθρου 42 του ν. 3431/2006. (Μετά τη σελ. 647) Σελ. 649 Τεύχος     Σελ.      Καταστατικές Διατάξεις Παρόχων 22.Κ.α.1 Άρθρο 2 Ορισμοί  1. Για τους σκοπούς του παρόντος Κανονισμού ισχύουν οι ακόλουθοι ορισμοί: α) «Πάροχος»: επιχείρηση που συνιστά, λειτουργεί, ελέγχει ή διαθέτει δίκτυο ηλεκτρονικών επικοινωνιών, συμπεριλαμβανομένων των δικτύων που χρησιμοποιούνται για ραδιοτηλεοπτικές μεταδόσεις. β) «Δικαιούχος πάροχος»: κάθε επιχείρηση που παρέχει δημόσια δίκτυα ή/και υπηρεσίες ηλεκτρονικών επικοινωνιών στο κοινό και έχει δικαίωμα να αιτείται, να διαπραγματεύεται και να συνάπτει συμφωνίες για την συνεγκατάσταση ή/και την από κοινού χρήση ευκολιών. γ) «Συνεγκατάσταση»: η παροχή (από έναν Υπόχρεο πάροχο) επί υφιστάμενης ή νέας υποδομής του φυσικού χώρου και των τεχνικών προϋποθέσεων, καθώς και η από κοινού χρήση συστημάτων και υποδομών οι οποίες είναι απαραίτητες για την µε εύλογο τρόπο τοποθέτηση, σύνδεση και λειτουργία του σχετικού εξοπλισµού ενός άλλου παρόχου (Δικαιούχου). δ) «Ευκολίες»: κάθε εγκατάσταση, υποδομή (όπως ιδίως υπαίθρια μονάδα δικτύου, οικίσκος, σωληνώσεις, καλωδιώσεις, ιστοί, στύλοι), ή τεχνικό μέσο που σχετίζεται με δίκτυο ηλεκτρονικών επικοινωνιών και καθιστά δυνατή ή στηρίζει την παροχή υπηρεσιών μέσω του εν λόγω δικτύου. ε) «Κατασκευή Κεραίας»: Το σύστημα των Κεραιών εκπομπής και λήψης ραδιοσημάτων μετά των κατασκευών στήριξής τους εξαρτημάτων και παρελκόμενων. Το παθητικό κάτοπτρο ανάκλασης ραδιοσημάτων θεωρείται επίσης ως Κατασκευή Κεραίας. Στο ύψος της Κατασκευής Κεραίας περιλαμβάνεται και ο φωτισμός ασφαλείας ή/και το αλεξικέραυνο. Οι νωτεπίνωτες (back to back) διατάξεις περιλαμβάνονται στα παθητικά κάτοπτρα. στ) «Υπόχρεος πάροχος»: ο πάροχος που:  i. Βάσει του άρθρου 30 παρ. 2 του ν. 3431/2006, του έχουν επιβληθεί υποχρεώσεις να παρέχει υπηρεσίες συνεγκατάστασης και από κοινού χρήσης ευκολιών ή  ii. Βάσει του άρθρου 42 του ν. 3431/2006 του έχουν επιβληθεί υποχρεώσεις να παρέχει υπηρεσίες συνεγκατάστασης και από κοινού χρήσης ευκολιών ή  iii. Λειτουργεί υπό καθεστώς Γενικής Άδειας και έχει εγκαταστήσει ευκολίες επί δημοσίου ή ιδιωτικού ακινήτου ή κοινόχρηστου χώρου, υπέρ ή υπό  Σελ. 650 Τεύχος     Σελ.      αυτού, ή έχει επωφεληθεί διαδικασίας για την απαλλοτρίωση ή τη χρήση ακινήτου ή/και έχει εγκαταστήσει συστήματα κεραιών (οι υποχρεώσεις που τις επιβάλλονται αφορούν αποκλειστικά και μόνο την από κοινού χρήση των ευκολιών ή του ακινήτου που αναφέρονται στο παρόν σημείο), ή  iv. Λειτουργεί υπό καθεστώς Γενικής Άδειας και έχει κατασκευάσει συστήματα αγωγών ή/και έχει εγκαταστήσει καλώδια οπτικών ινών, ή/και έχει εγκαταστήσει συστήματα κεραιών τα οποία χρησιμοποιούνται για την παροχή δικτύων ηλεκτρονικών επικοινωνιών (οι υποχρεώσεις που του επιβάλλονται αφορούν αποκλειστικά και μόνο την από κοινού χρήση των ευκολιών ή του ακινήτου που αναφέρονται στο παρόν σημείο).  2. Λέξεις ή φράσεις, οι οποίες δεν ορίζονται στο παρόν άρθρο και χρησιμοποιούνται στην παρούσα απόφαση έχουν την έννοια η οποία τους αποδίδεται στο ν. 3431/2006. Σε περίπτωση που κάποιος από τους ορισμούς που χρησιμοποιούνται στον παρόντα Κανονισμό δεν αναφέρεται στο ν. 3431/2006, η αντίστοιχη λέξη ή φράση ερμηνεύεται σύμφωνα με τον ορισμό ο οποίος περιλαμβάνεται στο δευτερογενές δίκαιο της Ευρωπαϊκής Ένωσης. Άρθρο 3 Πεδίο εφαρμογής  1. Ο παρών Κανονισμός Συνεγκατάστασης εφαρμόζεται σε Συνεγκατάσταση εξοπλισµού ηλεκτρονικών επικοινωνιών ή/και την από κοινού χρήση συναφών ευκολιών, όπως ιδίως των ακολούθων υποδομών:  (α) Κτίρια και γήπεδα i. Συνεγκατάσταση εντός του κτιρίου (Φυσική σε ξεχωριστό χώρο, commingling) ii. Συνεγκατάσταση στον περιβάλλοντα χώρο. 22.Κ.α.1 Καταστατικές Διατάξεις Παρόχων (β) Οικίσκοι και καμπίνες ηλεκτρονικού εξοπλισμού (εσωτερικού ή εξωτερικού χώρου).  (γ) Σωληνώσεις, Μικροσωληνώσεις, Αγωγοί και Φρεάτια. (δ) Κατασκευές κεραιών. Οι παραπάνω υποδομές μπορεί να βρίσκονται: • σε ιδιόκτητα ή μη κτίρια, • σε κοινόχρηστους χώρους, • σε δημόσιους χώρους,  • σε χώρους ΟΤΑ,  • σε χώρους ιδιωτών. Άρθρο 4 Σύναψη συμφωνιών συνεγκατάστασης και  από κοινού χρήσης ευκολιών 1. Οι Δικαιούχοι έχουν δικαίωμα να συνάπτουν με τους Υπόχρεους παρόχους συμφωνίες για την συνεγκατάσταση ή/και την από κοινού χρήση ευκολιών, κατόπιν σχετικού γραπτού αιτήματος, σύμφωνα με τα οριζόμενα στο Άρθρο 6 2. Οι συμφωνίες που αναφέρονται στην παράγραφο 1 καταρτίζονται εγγράφως και δύνανται να έχουν ως αντικείμενο ιδίως: (α) Τη συνεγκατάσταση ή άλλες μορφές από κοινού χρήσης συστηµάτων κεραιών, αγωγών ή/και άλλου δικτυακού εξοπλισµού, καθώς και κτιρίων ή ακινήτων, όπως ιδίως αναφέρονται στο Άρθρο 3 του παρόντος Κανονισμού. (β) Τις προϋποθέσεις και διαδικασίες για την κοινή πρόσβαση σε συστήματα λογισμικού ή άλλα συστήματα επιχειρησιακής υποστήριξης, σε σχέση με θέματα συνεγκατάστασης και από κοινού χρήσης ευκολιών. 3. Οι όροι των συμφωνιών συνεγκατάστασης και από κοινού χρήσης ευκολιών αποτελούν αντικείμενο εμπορικής διαπραγμάτευσης µε την επιφύλαξη τήρησης των διατάξεων του παρόντος και της κείμενης νομοθεσίας, ιδίως αυτής περί ηλεκτρονικών επικοινωνιών 4. Οι συμφωνίες συνεγκατάστασης ή/και κοινής χρήσης ευκολιών σύμφωνα με την παράγραφο 1 του παρόντος άρθρου κοινοποιούνται εντός δέκα (10) εργασίμων ημερών από την υπογραφή τους στην ΕΕΤΤ, με κοινή ευθύνη των συμβαλλομένων μερών. Άρθρο 5 Παροχή Πληροφοριών σχετικά με υπηρεσίες  Συνεγκατάστασης και από κοινού χρήσης ευκολιών 1. Κάθε Δικαιούχος δικαιούται να απευθύνει γραπτό αίτημα προς κάθε Υπόχρεο πάροχο σχετικά με την παροχή αναλυτικών πληροφοριών, συγκεκριμένων ανά υπηρεσία (συνεγκατάσταση ή από  κοινού χρήσης ευκολιών), οι οποίες είναι απαραίτητες για την διαμόρφωση συγκεκριμένου αιτήματος Συνεγκατάστασης ή/και από κοινού χρήσης ευκολιών. 2. Σε περίπτωση όπου δεν έχει υπογραφεί Συμφωνία Πλαίσιο για την παροχή υπηρεσιών συνεγκατάστασης και από κοινού χρήσης ευκολιών μεταξύ του Υπόχρεου και του Δικαιούχου, ο Υπόχρεος πάροχος δύναται να απαιτήσει την υπογραφή σύμβασης Εμπιστευτικότητας με τον Δικαιούχο προτού παράσχει τις αιτούμενες πληροφορίες. 3. Εφόσον οι αιτούμενες πληροφορίες είναι διαθέσιμες, ο Υπόχρεος οφείλει να τις αποστείλει εντός πέντε (5) εργάσιμων ημερών από την υποβολή της σχετικής αίτησης του Δικαιούχου προς τον Υπόχρεο. 4. Οι αιτούμενες πληροφορίες, εφόσον αυτές δεν είναι διαθέσιμες, θα παρέχονται το αργότερο εντός δεκαπέντε (15) εργάσιμων ημερών από την υποβολή της σχετικής αίτησης του Δικαιούχου προς τον Υπόχρεο. Άρθρο 6 Διαδικασία σύναψης Συμφωνίας Πλαισίου  για υπηρεσίες συνεγκατάστασης  και από κοινού χρήσης ευκολιών  1. Κάθε Δικαιούχος δικαιούται να απευθύνει γραπτό αίτημα προς κάθε Υπόχρεο πάροχο σχετικά με την σύναψη συμφωνίας – πλαισίου για την παροχή υπηρεσιών συνεγκατάστασης και από κοινού χρήσης ευκολιών. Η σύναψη συµφωνίας – πλαισίου αποσκοπεί στην απλοποίηση, επιτάχυνση και γενική ρύθμιση της διαδικασίας και των όρων παροχής υπηρεσιών συνεγκατάστασης και από κοινού χρήσης ευκολιών μεταξύ των συμβαλλομένων. 2. Στην αίτηση για σύναψη της συμφωνίας-πλαισίου που αναφέρεται στην προηγούμενη παράγραφο 1, ο Δικαιούχος πρέπει να δηλώνει τουλάχιστον το είδος/τύπο της υπηρεσίας (συνεγκατάστασης ή/και από κοινού χρήσης ευκολιών) που επιθυμεί να λάβει, όπως περιγράφονται στο άρθρο 3 του παρόντος. (Μετά τη σελ. 650) Σελ. 651 Τεύχος     Σελ.      Καταστατικές Διατάξεις Παρόχων 22.Κ.α.1 3. Ο Υπόχρεος και ο Δικαιούχος οφείλουν να διαπραγματεύονται τους όρους της συμφωνίας-πλαίσιο, λαμβάνοντας υπόψη τις αρχές της καλής πίστης, της αντικειμενικότητας, καθώς και τα συναλλακτικά ήθη. Ο καθορισμός των όρων και η υπογραφή της συμφωνίας πλαίσιο οφείλουν να ολοκληρωθούν εντός διαστήματος σαράντα πέντε (45) ημερολογιακών ημερών από την υποβολή της σχετικής αίτησης από τον Δικαιούχο. Σε περίπτωση αποτυχίας των διαπραγματεύσεων εντός του προαναφερθέντος χρονικού διαστήματος, ο Δικαιούχος ή/και ο Υπόχρεος δύνανται να υποβάλουν τεκμηριωμένο αίτημα για επίλυση διαφοράς στην ΕΕΤΤ, προσκομίζοντας όλα τα υποστηρικτικά στοιχεία. Η διαδικασία που ακολουθείται στην περίπτωση αυτή περιγράφεται στο Άρθρο 15 του παρόντος. Άρθρο 7 Διαδικασία ικανοποίησης αιτημάτων  συνεγκατάστασης και από κοινού χρήσης ευκολιών 1. Κάθε Δικαιούχος απευθύνει γραπτό αίτημα προς κάθε Υπόχρεο πάροχο σχετικά με συγκεκριμένη υπηρεσία συνεγκατάστασης ή/και από κοινού χρήσης ευκολιών σε ένα ή περισσότερα σημεία που προσδιορίζονται στο σχετικό αίτημα, µε βάση τους όρους και τις προϋποθέσεις της συμφωνίας- πλαίσιο που έχει ήδη συναφθεί. Το ακριβές περιεχόμενο της αίτησης καθορίζεται από την συγκεκριμένη υπηρεσία την οποία αιτείται ο Δικαιούχος και περιγράφεται στο άρθρο 8. 2. Ο Υπόχρεος οφείλει εντός τριών (3) εργάσιμων ημερών από την παραλαβή της αίτησης, να ελέγξει κατά πόσο η αίτηση είναι πλήρης και περιλαμβάνει όλα τα αναγκαία προς εξέταση της αίτησης στοιχεία. Σε περίπτωση μη πληρότητας της αίτησης ο Υπόχρεος ειδοποιεί εγγράφως τον Δικαιούχο να υποβάλλει ξανά την αίτηση ενημερώνοντάς τον για τους ακριβείς λόγους απόρριψης. Η συμπλήρωση/διόρθωση και εκ νέου υποβολή αίτησης αποτελεί νέα αίτηση.  3. Ο Υπόχρεος οφείλει, εντός αποκλειστικής προθεσμίας είκοσι πέντε (25) εργάσιμων ημερών από την ορθή υποβολή της αίτησης, να συντάξει και να κοινοποιήσει στον Δικαιούχο τεχνική μελέτη, χρονοδιάγραμμα υλοποίησης και ενδεικτικό προϋπολογισμό για την ικανοποίηση του αιτήματος.σε κάθε περίπτωση αιτήματος συνεγκατάστασης ή από κοινού χρήσης ευκολιών. 4. Σε περίπτωση όπου ο Υπόχρεος δεν μπορεί να υλοποιήσει το αίτημα του Δικαιούχου, ενημερώνει  Σελ. 652 Τεύχος     Σελ.      εγγράφως τον Δικαιούχο, για τους ακριβείς λόγους απόρριψης του αιτήματός του.  Υποβληθέν αίτημα συνεγκατάστασης ή/και από κοινού χρήσης ευκολιών δύναται ν’ απορριφθεί, ενδεικτικά για τους ακόλουθους λόγους: • Φυσική ανεπάρκεια ή ακαταλληλότητα του διαθέσιμου χώρου ή των σχετικών εγκαταστάσεων, ή/και υπαρκτός κίνδυνος ηλεκτρομαγνητικών παρεμβολών. • Νομική υποχρέωση ή νομικό κώλυμμα, ανεξάρτητο από το πρόσωπο του Υπόχρεου. Ο Υπόχρεος δε δύναται εν προκειμένω να επικαλεστεί νομικό κώλυμμα οφειλόμενο σε τρίτα πρόσωπα που ελέγχει ο Υπόχρεος ή που τελούν υπό τον έλεγχο του Υποχρέου. • Μη τήρηση ή άρνηση αποδοχής εκ μέρους του Δικαιούχου υποχρεώσεων ή όρων που είναι σύμφωνοι με το ν. 3431/2006 και εν γένει τη νομοθεσία περί ηλεκτρονικών επικοινωνιών, ή τις διατάξεις του παρόντος Κανονισμού. • Ύπαρξη ληξιπρόθεσμων οφειλών του Δικαιούχου προς τον Υπόχρεο πάροχο. • Μη ολοκληρωμένη ή λειτουργική ή αδειοδοτημένη υποδομή επί της οποίας ζητείται η συνεγκατάσταση. • Ύπαρξη κινδύνου σχετικά με τη διαφύλαξη της ακεραιότητας του δικτύου, κατόπιν αιτιολόγησης. 5. Σε περίπτωση θετικής απάντησης, ο Δικαιούχος, εφόσον επιθυμεί να αναλάβει το απαιτούμενο κόστος, οφείλει να προχωρήσει σε σχετικό έγγραφο αίτημα εντός δεκαπέντε (15) εργάσιμων ημερών από την λήψη της τεχνικής μελέτης. Σε περίπτωση όπου ο Δικαιούχος δεν καταθέσει εντός της προθεσμίας αυτής το αίτημα, η αρχική αίτηση λογίζεται ως ανακληθείσα. 22.Κ.α.1 Καταστατικές Διατάξεις Παρόχων 6. Ο Υπόχρεος δικαιούται να καλέσει εγγράφως τον Δικαιούχο εντός πέντε (5) εργάσιμων ημερών από την υποβολή του ανωτέρω αιτήματος για δεσμευτική επιβεβαίωση του αιτήματος, η οποία δύναται να περιλαμβάνει, εκτός από την υπογραφή της επιμέρους Σύμβασης, την καταβολή εγγυητικής επιστολής ή/και την κατάθεση προκαταβολής.  7. Ο Υπόχρεος υλοποιεί τις απαιτούμενες εργασίες για την ικανοποίηση του αιτήματος του Δικαιούχου, σύμφωνα με τις από κοινού συμφωνημένες προδιαγραφές εντός του προβλεπόμενου χρονικού διαστήματος, όπως αυτό είχε κοινοποιηθεί στον Δικαιούχο μαζί με την τεχνική μελέτη. Ο Υπόχρεος λαμβάνει υπόψη του και τυχόν αιτήματα άλλων Δικαιούχων, και ιδίως τη χρονική σειρά υποβολής των εν λόγω αιτημάτων.  8. Η παράδοση της αιτηθείσας υπηρεσίας (συνεγκατάσταση ή/και από κοινού χρήσης ευκολιών) γίνεται εφόσον έχουν περατωθεί όλες οι προβλεπόμενες εργασίες. Ο Υπόχρεος αποστέλλει εγγράφως στον δικαιούχο ειδοποίηση με την οποία τον καλεί να παραλάβει το έργο υπογράφοντας σχετικό πρωτόκολλο Παράδοσης – Παραλαβής εντός δέκα (10) εργάσιμων ημερών από την ανωτέρω ειδοποίηση, αφού πρώτα καταβάλλει το υπόλοιπο της δαπάνης του συγκεκριμένου έργου, σύμφωνα με τις διατάξεις της συμφωνίας - πλαίσιο που έχουν συνάψει.